Document ID: 32014R0893

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 893/2014 ΤΗΣ ΕΠΙΤΡΟΠΉΣ
της 14ης Αυγούστου 2014
για την απαγόρευση των δραστηριοτήτων αλιείας ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ και στη Μεσόγειο Θάλασσα, από σκάφη με παγίδες, τα οποία είναι νηολογημένα στην Ιταλία, την Πορτογαλία και την Ισπανία
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
Εκτιμώντας τα ακόλουθα:
(1)
Ο κανονισμός (ΕΕ) αριθ. 43/2014 του Συμβουλίου, της 20ής Ιανουαρίου 2014, σχετικά με τον καθορισμό, για το 2014, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα, και για τα ενωσιακά σκάφη, σε ορισμένα μη ενωσιακά ύδατα (2), καθορίζει την ποσότητα ερυθρού τόνου που μπορεί να αλιευθεί το 2014 στον Ατλαντικό Ωκεανό, ανατολικώς του γεωγραφικού μήκους 45° Δ, και στη Μεσόγειο από αλιευτικά σκάφη και σκάφη με παγίδες της Ευρωπαϊκής Ένωσης.
(2)
Ο κανονισμός (ΕΚ) αριθ. 302/2009 του Συμβουλίου, της 6ης Απριλίου 2009, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο, την τροποποίηση του κανονισμού (ΕΚ) αριθ. 43/2009 και την κατάργηση του κανονισμού (ΕΚ) αριθ. 1559/2007 (3), απαιτεί από τα κράτη μέλη να ενημερώνουν την Επιτροπή σχετικά με τις ατομικές ποσοστώσεις που κατανέμουν στα αλιευτικά τους σκάφη άνω των 24 μέτρων. Όσον αφορά τα σκάφη αλίευσης κάτω των 24 μέτρων και τις παγίδες, τα κράτη μέλη πρέπει να ενημερώνουν την Επιτροπή, τουλάχιστον όσον αφορά τις ποσοστώσεις που κατανέμουν στις οργανώσεις παραγωγών ή στις ομάδες σκαφών που αλιεύουν με ομοειδή εργαλεία.
(3)
Η κοινή αλιευτική πολιτική έχει καταρτιστεί έτσι ώστε να εξασφαλίζει, βάσει της προληπτικής προσέγγισης, τη μακροπρόθεσμη βιωσιμότητα του αλιευτικού κλάδου μέσω της βιώσιμης εκμετάλλευσης των έμβιων υδρόβιων πόρων.
(4)
Σύμφωνα με το άρθρο 36 παράγραφος 2 του κανονισμού (ΕΚ) αριθ. 1224/2009, όταν η Επιτροπή διαπιστώσει, με βάση τις πληροφορίες που υπέβαλαν τα κράτη μέλη και άλλες πληροφορίες που έχει στην κατοχή της, ότι οι αλιευτικές δυνατότητες τις οποίες διαθέτουν η Ευρωπαϊκή Ένωση, ένα κράτος μέλος ή ομάδα κρατών μελών θεωρείται ότι έχουν εξαντληθεί, όσον αφορά ένα ή περισσότερα εργαλεία ή στόλους, η Επιτροπή ενημερώνει σχετικά τα ενδιαφερόμενα κράτη μέλη και απαγορεύει τις αλιευτικές δραστηριότητες στις αντίστοιχες περιοχές, με τα αντίστοιχα εργαλεία, για τα αποθέματα, την ομάδα αποθεμάτων ή για τους στόλους που συμμετέχουν στις συγκεκριμένες αλιευτικές δραστηριότητες.
(5)
Οι πληροφορίες που έχει στην κατοχή της η Επιτροπή δείχνουν ότι, όσον αφορά τον ερυθρό τόνο στον Ατλαντικό Ωκεανό, ανατολικώς του γεωγραφικού μήκους 45° Δ, και στη Μεσόγειο, οι αλιευτικές δυνατότητες οι οποίες έχουν διατεθεί σε σκάφη με παγίδες, τα οποία είναι νηολογημένα στην Ιταλία, την Πορτογαλία και την Ισπανία, έχουν εξαντληθεί.
(6)
Στις 7 Ιουλίου η Ιταλία ενημέρωσε την Επιτροπή ότι επέβαλε απαγόρευση των αλιευτικών δραστηριοτήτων στα τρία σκάφη της με παγίδες, τα οποία δραστηριοποιούνται το 2014 στην αλιεία ερυθρού τόνου, με ισχύ από τις 29 Ιουνίου 2014 και ώρα 15.00.
(7)
Στις 16 Ιουλίου η Πορτογαλία ενημέρωσε την Επιτροπή ότι επέβαλε απαγόρευση των αλιευτικών δραστηριοτήτων στα τρία σκάφη της με παγίδες, τα οποία δραστηριοποιούνται το 2014 στην αλιεία ερυθρού τόνου, με ισχύ από τις 15 Ιουλίου 2014 και ώρα 00.00.
(8)
Στις 10, 18 και 20 Ιουνίου η Ισπανία ενημέρωσε την Επιτροπή ότι επέβαλε απαγόρευση των αλιευτικών δραστηριοτήτων στα τέσσερα σκάφη της με παγίδες που δραστηριοποιούνται το 2014 στην αλιεία ερυθρού τόνου, με ισχύ από τις 10 Ιουνίου στα δύο σκάφη με παγίδες, από τις 19 Ιουνίου σε ένα σκάφος με παγίδες και από τις 20 Ιουνίου για το εναπομένον σκάφος με παγίδες, με αποτέλεσμα την απαγόρευση όλων των δραστηριοτήτων από τις 20 Ιουνίου 2014 και ώρα 00.00.
(9)
Με την επιφύλαξη των προαναφερθέντων μέτρων που έλαβαν η Ιταλία, η Πορτογαλία και η Ισπανία, είναι αναγκαίο η Επιτροπή να επιβεβαιώσει την απαγόρευση της αλιείας ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ και στη Μεσόγειο Θάλασσα, από σκάφη με παγίδες, τα οποία είναι νηολογημένα στην Ιταλία, με ισχύ από τις 29 Ιουνίου και ώρα 15.00, από σκάφη με παγίδες, τα οποία είναι νηολογημένα στην Πορτογαλία από τις 15 Ιουλίου και ώρα 00.00 και από σκάφη με παγίδες, τα οποία είναι νηολογημένα στην Ισπανία, από τις 20 Ιουνίου 2014 και ώρα 00.00 το αργότερο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αλιεία ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ και στη Μεσόγειο Θάλασσα από σκάφη με παγίδες τα οποία είναι νηολογημένα στην Ιταλία απαγορεύεται από τις 29 Ιουνίου 2014, ώρα 15.00.
Ο ερυθρός τόνος που έχει αλιευθεί από τα εν λόγω σκάφη με παγίδες από την ημερομηνία αυτή απαγορεύεται να διατηρείται επί του σκάφους, να τοποθετείται σε κλωβούς για πάχυνση ή εκτροφή, να μεταφορτώνεται, να μεταβιβάζεται, να συλλέγεται ή να εκφορτώνεται.
Άρθρο 2
Η αλιεία ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ και στη Μεσόγειο Θάλασσα από σκάφη με παγίδες τα οποία είναι νηολογημένα στην Πορτογαλία απαγορεύεται από τις 15 Ιουλίου 2014, ώρα 00.00.
Ο ερυθρός τόνος που έχει αλιευθεί από τα εν λόγω σκάφη με παγίδες από την ημερομηνία αυτή απαγορεύεται να διατηρείται επί του σκάφους, να τοποθετείται σε κλωβούς για πάχυνση ή εκτροφή, να μεταφορτώνεται, να μεταβιβάζεται, να συλλέγεται ή να εκφορτώνεται.
Άρθρο 3
Η αλιεία ερυθρού τόνου στον Ατλαντικό Ωκεανό, ανατολικώς του γεωγραφικού μήκους 45° Δ, και στη Μεσόγειο από σκάφη με παγίδες τα οποία είναι νηολογημένα στην Ισπανία απαγορεύεται από τις 20 Ιουνίου 2014 και ώρα 00.00 το αργότερο.
Ο ερυθρός τόνος που έχει αλιευθεί από τα εν λόγω σκάφη με παγίδες από την ημερομηνία αυτή απαγορεύεται να διατηρείται επί του σκάφους, να τοποθετείται σε κλωβούς για πάχυνση ή εκτροφή, να μεταφορτώνεται, να μεταβιβάζεται, να συλλέγεται ή να εκφορτώνεται.
Άρθρο 4
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Αυγούστου 2014.

Labels: 8
18
6
20